als_Latn dik_Latn sag_Latn
Fier, 23 shkurt 2015, NOA.al- Kryeministri Edi Rama u ndal në Kafaraj të Fierit, zonë e prekur nga përmbytjet, nga ku deklaroi se serat e rindërtuara janë me standarde shumë më të larta se ato aktuale.
Kryeministri Rama, deklaroi se do të nisë puna për instalimin e një modeli të ri serash, që jo vetëm do të garantojnë rendiment më të lartë në prodhim, por edhe do të përballojnë kushtet e papërshtatshme të motit.
Kryeministri tha se fermeret falë kësaj mbështetje do kenë mundësinë që infrastrukta e prodhimit të jetë shumë moderne.
Në bisedën me banorët që do të përfitojnë nga kjo mbështetje, Kryeministri garantoi se të gjitha serat e dëmtuara nga përmbytja do të rindërtohen, me cilësi shumë më të lartë se sa ekzistueset. Ai siguroi fermerët se gjithçka që ata kanë humbur do t’u kthehet mbrapsht, edhe më moderne se më parë.
“Të gjitha serat e dëmtuara nga përmbytja do të rindërtohen, me një projekt që synon dhe do të arrijë përmes ekspertizës më të mirë dhe financimit të plotë të projektit që serat e rindërtuara të jenë me standard shumë më të lartë se sa ato ekzistueset. Pra, fermerët e kësaj zone, njerëz të punës, njerëz të sakrificës, njerëz të dëmtuar nga një fatkeqësi natyrore do të marrin falë kësaj mbështetje, mbrapsht jo vetëm gjithçka kanë humbur, por shumë më moderne se sa ajo që ka qenë përpara përmbytjeve. Ky ka qenë angazhimi ynë dhe ja ku jemi. Këta jemi ne, themi atë që bëjmë dhe bëjmë atë që themi”, u shpreh Rama.
Së shpejti në këtë zonë do të nisë edhe procesi zhbllokimi i kanaleve të kullimit, për të cilin Kryeministri u shpreh se nuk kryhet prej 20 vitesh.
“Ne realizojmë mbulim me financim të nevojës për të rindërtuar të gjithë infrastrukturën prodhuese të kësaj zone, falë mbështetjes së qeverisë amerikane, por vlen të theksohet përmes një koordinimi si asnjëherë më parë që ne po i bëjmë mbështetjes të fituar nga partnerët solidarë në këtë përpjekje për të zhdëmtuar gjithçka që solli përmbytja. Kështu po adresojmë një nga një të gjitha nevojat e lindura, ndërkohë që me financime të tjera do të hymë thellë në rindërtimin e argjinaturave dhe do të fillojmë procesin e zhbllokimit të kanaleve të kullimit të bllokuara 20 vjet me radhë dhe që askush nuk kishte menduar të vinte dorë më parë. Kemi zhbllokuar gjatë kësaj periudhe 1 e gjysmë vjeçare më shumë kanale se sa në 20 vite të marra së bashku, por sigurisht ka ende shumë punë për të bërë. Ne jemi të vetëdijshëm ta përballojmë këtë punë me suksesin më të plotë", tha Rama.
Drejtori i USAID Marcus Johnson bëri të ditur se në ditët në vijim do të bëhet demonstrimi i marrëveshjes prej 730 mijë dollarësh të nënshkruar me qeverinë shqiptare, pikërisht në këtë zonë, me instalimin e serave e reja.
Nga ana e tij Ministri i Bujqësisë Edmond Panariti e cilësoi si projekt ambicioz për ringritjen e serës, por jo me plastmasë dhe tipologjinë që ka pasur, duke shtuar se teknologjia e re do jetë më rezistente ndaj stuhive dhe përmbytjeve
“Kryesorja është që ne do të instalojmë një model të ri tipologjie serash. Do të garantojnë rendiment më të lartë dhe rezistente ndaj përmbytjeve. Do të ndërhyjmë edhe në argjinaturën e lumit për të penguar daljen e Vjosës nga shtrati”, tha ai./a.y/noa.al/
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn